Hos dyr med tjukt eggeskall må nødvendigvis befruktningen skje inne i kroppen, før eggeskallet dannes. Hos noen tilfeller vil store deler av eggets masse dannes etter befruktningen, og hos kloakkdyr til og med etter at fosterutviklingen er i gang. De fleste eggleggende dyr overfører sæd fra hannen til hunnen gjennom et forplantingsorgan (en penis eller en hemipenis), slik vi finner hos de fleste krypdyr, alle pattedyr, noen fugler og hos rundormer, snegler, krepsdyr og insekter. Hos blekkspruter, mange edderkoppdyr, noen meitemarker, de mest primitive insektene og de fleste salamandere blir sæden overført via an spermatofor.